તેમના બાળલગ્ન થયા છે. 14 વર્ષની ઉંમરે તેમના હાથ પીળા કરવામાં આવ્યાં હતાં અને એટલે તેમને શાળામાં અભ્યાસ કરવાને બદલે રસોડામાં ચુલા પર રસોઈ કરવાની ફરજ પડી હતી. વાત છે સાંતના મુર્મુની. પશ્ચિમ બંગાળની ગરીબી આદિવાસી છોકરી સાંતના આઠમા ધોરણમાં હતી ત્યારે તેના માતાપિતાએ બાળલગ્ન કરાવી દીધા હતા. પણ આ આદિવાસી કન્યાએ શિક્ષણ મેળવવા જબરદસ્ત લડાયકતા દાખવી અને ફરી શાળામાં પ્રવેશ મેળવ્યો. અત્યારે તેઓ નવમા ધોરણમાં અભ્યાસ કરે છે. એટલું જ નહીં તેણે પોતાની જેમ અન્ય કોઈ કન્યા બાળલગ્નનો ભોગ ન બને તે માટે પણ લડત શરૂ કરી છે.